**Задания для муниципального этапа республиканской олимпиады школьников по мордовскому (эрзянскому) языку и литературе.**

**2020/2021 учебный год, 9 класс**

*Время проведения – 180 минут*

*Максимальный балл – 68*

**I. Ловномс текстэнть. Теемс корязонзо заданиятнень.**

1.Сексня «Валдо ки» кохозонь правлениясь кучизе Лукьян Гордеевичень животноводонь районной совещанияв. 2. Вокзалсо сон васодсь кавто цёрынетнень марто. 3. Вейкесь нилешка иесэль, омбоцесь – кавтошка. 4. Эйкакштнэ ташто ды сезнезь пиджаккесэст аштесть якшамо залсонть диван лангсо. 5. Лукьян Гордеевич кортазевсь мартотост. 6. Эйкакштнэ кенярдозевсть, ёвтнизь, што сынь ардыть поездсэ. 7**.** Мартост ульнесь бабаст, кона тусь исяк кшинь вешнеме ды те шкас вана арась. 8. «Бабинесь прась ульцяс, - салава ёвтнизе Лукьян Гордеевичнень залонь тенсицясь, - ёжовтомо саизь больницяв. 9. Тов ускомсто кулось. 10. Неть кадовсть кавонест. 11. Милицияяк соды эйстэдест. 12. Сайсызь ва».

13. – Мон а молян милицияв, - чаравтсь прясонзо покшкесь, - сы бабам, ды тутано тетиденень. 14. – Монь пекем вачсь, - кортазевсь вишкинесь. 15. Лукьян Гордеевич таргась плащ зепстэнзэ конев тапаркс, конань потсо ульнесь капстань пряка. 16. Синдизе кавтов ды максызе эйкакштнэнень. 17**.** Сынь капшазь ярсасть ды цильдердиця сельмест ванность деданть ёнов. 18. Ярсамодо мейле Лукьян Гордеевич ветинзе эйкакштнэнь крандазозонзо, озавтынзе, копачинзе эсензэ чапансо ды ардозь тусь кудов.

19**.** Кудосо кенярдозь вастызь сынст Аркашка цёразо ды Анастасия Прохоровна, шабрань ава. 20. Авардезь кутмордынзе цёрынетнень ды седе курок уштсь баня. 21. Лукьян Гордеевич сонсь шлинзе-нардынзе. 22. Анастасия Прохоровна ды шабрань лия аватне те шкане пурнасть-сэрнясть тенст ванькс понкскеть-панарнэть, карсемапельть ды кандызь мельгаст баняв. 23. Мейле парсте андызь-симдизь. 24. Эйкакштнэ удость валскес вестькак апак сыргозе. 25. Истя кармасть улеме атянть колмо цёранзо. 26. Эрязь-аштезь кучинзе школав. 26. Цёрынетне ульнесть превейть, тонавтнесть вадрясто. 27. Аркашанень теевсть родной братокс. 28. Покшоль мельспарозо Лукьян Гордеевичень.

**1.** Невтинк, зяро **гайтть** **ЁЖОВТОМО** валсонть?

Задание оценивается **в 3 балла.**

**2.**Невтинк кодамо **способ вельде** теевсь **шлинзе –нардынзе** валось**?**

Задание оценивается **в 3 балла.**

**3.** 22-це валрисьместэнть муинк весе **местоимениятнень ды сёрмадынк кужост.**

Задание оценивается **в 12 баллов. За каждый правильный ответ – 4 балла.**

**4.** 17-18-це валрисьметнестэ невтинк **причастиянть**.

Задание оценивается **в 4 балла.**

**5.** Кодамо **сюлмавомань коесь** **МАКСЫЗЕ ЭЙКАКШТНЭНЕНЬ** валзюлмавксонть?

Задание оценивается **в 4 балла.**

**6.** 19-22-це валрисьметнень ютксто муинк **чарькодевтиця пелькс** (обособленной оборот) **марто** валрисьменть. Сёрмадынк валрисьменть номерэнзэ.

Задание оценивается **в 4 балла.**

**7.** 22-24-це валрисьметнень ютксто муинк **вейке составонь валрисьменть**. Сёрмадынк валрисьменть номерэнзэ.

Задание оценивается **в 4 балла.**

**8.** 4-7-це валрисьметнень ютксто муинк **сложноподчиненной валрисьменть, конань кандовиця пельксэзэ определениянь**. Сёрмадынк валрисьменть номерэнзэ.

Задание оценивается **в 4 балла.**

**II**. **Творческой кармавтома:**

1.Сермадомснурька сочинения (вейке лопадо аволь седе ламо) **«Войнась народонть мельстэ а нардави»** теманть коряс.

**Паро сочинениянть кисэ** – **30 баллт**. Оценкань максомсто эряви явомс мель сень лангс: 1) текстэнь объёмось саты теманть панжомс (2 баллт); 2) виде темань, стилень ды жанрань коряс (3 баллт); 3) темась целанек панжозь (5 баллт); 4) неявить кеме сюлмавомат пелькстнэнь ютксо, апак кола композициясь (3 баллт); 5) ильведевкстэме сёрмадомась (10 баллт). Башка баллт максовить теманть смустензэ эсеть коряс невтеманзо кисэ

( 5-де седе аволь ламо).